钦定古今图书集成/明伦汇编/交谊典/第073卷 > 《王抚军庾西阳集别时为豫章太守庾被征还东》谢瞻
## 钦定古今图书集成/明伦汇编/交谊典/第073卷 > 《王抚军庾西阳集别时为豫章太守庾被征还东》谢瞻

祗召旋北京，守官及南服。方舟析旧知，对筵旷明牧。
举觞矜饮饯，指途念出宿。来晨无定端，别晷有成速。
颓阳照通津，夕阴暧平陆。榜人理行舻，𬨎轩命归仆。
分手东城𬮱，发櫂西江隩。离会虽相杂，逝川岂往复。
谁谓情可书，尽言非尺牍。